als_Latn dik_Latn sag_Latn
Zyrtarisht, kemi hyrë në fushatë
Sot fillon fushata e 31 subjekteve politike, ku përfshihen 19 parti politike, 7 nisma qytetare, 1 kandidat dhe 4 koalicione.
Politiko
E Mërkurë, 28 Maj 2014 | 10:15
0 Komente.
Fushata do të zgjasë dhjetë ditë, megjithëse partitë ka kohë që kanë filluar të japin premtime në këmbim të votës.
Këto zgjedhje është konsideruar që do të jetë fushata më e ‘nxehtë’ që ka mundur të ndodhë deri tash, ku fokusi më i madh i subjekteve politike është zhvillimi ekonomik dhe krijimi i vendeve të punës, por nuk mungojnë strategjitë edhe sa i përket sigurisë, shëndetësisë, arsimit dhe integrimeve evropiane.
Në listat e votuesve rezultojnë rreth 101 mijë emra të fshirë. Bëhet fjalë për 77 mijë e 100 persona të vdekur, ndërkohë 24 mijë të tjerë janë liruar nga shtetësia.
Ndërsa, Komisioni Qendror i Zgjedhjeve, ka marrë vendim për ndalimin e përdorimit të posterëve promovues (B2) të kandidatëve dhe subjekteve politike gjatë këtij procesi zgjedhor me qëllim të parandalimit të problemeve që mund të ndodhin në mes të subjekteve politike lidhu r me hapësirat dhe vendosjen e tyre dhe ruajtjen e ambientit.
Kurse, Prokuroria e Shtetit bashkë me Policinë e Kosovës zotohen se janë të gatshme për të mbrojtur votën e lirë të qytetarëve më 8 qershor. Zyrtarët e policisë dhe kryeprokurorja bënë të ditur se do të marrin masa ndaj të gjithë atyre që pretendojnë të prishin procesin zgjedhor dhe të keqpërdorin të drejtën e votimit.
Po ashtu, zgjedhjet do t’i vëzhgojë edhe rreth 100 vëzhgues të Bashkimit Europian, si dhe vëzhgues vendor të organizatave joqeveritare.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn